กองทุนตัวแสบควงปอบผีฟ้าไล่ “ปิดชอร์ต” ดันหุ้นไทยเด้งกลับเกือบ 9 จุด
กองทุนตัวแสบควงปอบผีฟ้าไล่ “ปิดชอร์ต” ดันหุ้นไทยเด้งกลับเกือบ 9 จุด
27 มิ.ย. 2559

อัพเดท SET ณ เวลา 15.30 น.อยู่ที่ 1,421.95 จุด บวก 8.76 จุด หรือ 0.62% มูลค่าซื้อขาย 3.26 หมื่นลบ. ขณะที่ดัชนี mai อยู่ที่ 519.03 จุด บวก 6.45 จุด หรือ 1.26% มูลค่าซื้อขาย 1.19 พันลบ.
 
ทั้งนี้ แหล่งข่าวจากวงการหลักทรัพย์ เปิดเผยว่า การดีดตัวกลับขึ้นมาของดัชนีช่วงเปิดตลาดเช้านี้ หลังมีความชัดเจนเกี่ยวกับกรณี BREXIT ส่งผลให้นักลงทุนสถาบันและบัญชีบริษัทหลักทรัพย์จำนวนมาก จำเป็นต้องปิดสถานะชอร์ต พร้อมเร่งรีบกลับเข้ามาซื้อหุ้นอีกครั้งหนึ่ง เพื่อเป็นการบริหารและจำกัดความเสี่ยงไม่ให้ประสบผลขาดทุนมากขึ้น
โดยสามารถวัดได้ จากมูลค่าการซื้อขายแยกเป็นรายกลุ่ม เมื่อวันศุกร์ สัปดาห์ก่อนหน้า (24 มิ.ย.) ซึ่งนักลงทุนสถาบันขายสุทธิ 7.48 พันล้านบาท ขณะที่บัญชีบริษัทหลักทรัพย์ หรือ พร็อพเทรด ขายสุทธิ 4.65 พันล้านบาท โดยมีแนวโน้มว่า ตัวเลขดังกล่าวเป็นผลจากการทำ “ชอร์ตเซล” ของทั้ง 2 บัญชี